Gaius Iulius Caesar (protome Tusculana)
Protome Tusculana est effigies C. Iulii Caesaris medio saeculo I a.C.n. sculpta, iuxta Tusculum reperta, hodie in Castello Alliacensi (Castello di Agliè) servata; quod castellum Alliaci situm a Taurinis haud longe distat. Haec protome ex omnibus quae Caesarem effinxerint antiquissimam esse confitetur solamque Caesare etiam vivente confectam, nisi Protome Arelatensis Caesarem effingere confiteatur, id quod multi negant.